als_Latn dik_Latn sag_Latn
Ish-ushtarë të Batalionit Atlantiku kujtojnë tre vëllezërit shqiptaro-amerikanë Bytyqi
Aktivistë të komunitetit, ish-ushtarë të Batalionit Atlantiku dhe familjarë kryen homazhe sot, më 7 mars në Yonkers, New tek varrezat e tre dëshmorëve të UÇK-së vllëzërve Bytyqi, me rastin e kremtimit të Epopesë së UÇK-së në Kosovë.
Manifestimi Epopeja e UÇK-së ka filluar të mbahet çdo vit duke përkujtuar me këtë rast rënien e komandantit legjendar Adem Jashari dhe 50 familjarëve të tij (në mesin e tyre edhe gra dhe fëmijë ) më 5, 6 dhe 7 mars të vitit 1998.
Në këtë veprimtari, morën pjesë anëtarë të Shoqatës së veteranëve të Batalionit Atlantiku të UÇK-së – ish luftëtarët shqiptarë nga Shtetet e Bashkauara të Amerikës, që shkuan e luftuan 17 vjetë më parë, në luftë për çlirimin e Kosovës – përfaqësuesit e shtetit të Kosovës, Ambasadorja Vlora Çitaku – Konsulle e Përgjithshme e Kosovës në SHBA dhe Korab Mushkolaj konsull, si dhe disa veprimtarë të komunitetit, Fluturim Rizvani, Haxhi dhe Xheladin Zeneli, Arben Krasniqi, Esat Ahmeti, Anton Raja, Gjergj Dedvukaj, Mustaf Qosja e të tjerë.
Ceremonia u mbajt tek varrezat në kompleksin e varrezave qytetare – “Holy Mount Cemtry Ofc” në Winter Hill Rd, Tuckahoe – në Yonkers – New York , aty ku prehen edhe tre dëshmorët shqiptar nga Amerika që dhanë jetën në Kosovë, për lirinë e saj : vëllezërit Bytyqi, Ylli, Agron dhe Mehmet të tre ish ushtarë të Batalionit Atlantiku.
Me këtë rast, Ambasadoria Çitaku, kryetari i shoqatës Atlantiku, bashkëluftëtarët e tre të rënëve dhe familja Bytyqi, babai i tre vëllezërve dëshmor Ahmet Bytyçi, vendosën kurora me lule të freskta pranë varreve të tyre.
Në këtë pelegrinazh të përvitshëm, në emër të ushtarëve shqiptarë, që shkuan për të luftuar për çlirimin e Kosovës, përshëndeti, ish komandanti i UÇK-së, kryetari i shoqatës Atlantiku Gani Shehu kurse, në emër të qeverisë së Kosovës, përshëndeti Ambasadoria Çitaku, dhe në emër të familjes Bytyçi, babai i tre vëllezërve dëshmorë, Ahmet Bytyqi – i cili falenderoi në emër të familjes.
Ceremonia u zhvillua në Yonkers, pranë hotelit Regency, aty ku për herë të parë u nisë për të luftuar në Kosovë, Batalioni Atlantiku nga SHBA. Kjo veprimtari e cila tashmë është bër e përvitshme i bashkohet manifestimeve të 5-7 Marsit që njihen si ”Epopeja e Lavdishme e UÇK-së”.
als_Latn als_Latn als_Latn als_Latn als_Latn als_Latn als_Latn als_Latn